Patvirtinta Varėnos rajono savivaldybės

visuomenės sveikatos biuro direktoriaus

2018 m. sausio 18 d. įsakymu Nr. V-9

**KONKURSO „MANO KLASĖS MANKŠTA“**

**NUOSTATAI**

1. **BENDROSIOS NUOSTATOS**

1.1. Konkursas skirtas Varėnos rajono ikimokyklinio, priešmokyklinio, bendrojo ugdymo, profesinio mokymo įstaigoms.

1.2. Šie nuostatai reglamentuoja konkurso tikslą, konkurso objektą, dalyvius, konkurso organizavimą, konkurso vertinimą.

1.3. Akcijos organizatorius – Varėnos rajono savivaldybės visuomenės sveikatos biuras.

1.4. Partneriai: Varėnos rajono savivaldybės ikimokyklinio, priešmokyklinio, bendrojo, profesinio ugdymo įstaigos.

1. **KONKURSO TIKSLAS, OBJEKTAS IR DALYVIAI**

2.1. Konkurso „Mano klasės mankšta“ tikslas – ugdyti vaikų ir mokinių gebėjimus saugoti ir stiprinti savo sveikatą, skatinti moksleivius daugiau judėti ir mankštintis.

2.2. Konkurso objektas - video filmuko tema „Mano klasės mankšta“ sukūrimas.

2.3. Konkurse „Mano klasės mankšta“ kviečiami dalyvauti Varėnos rajono savivaldybės ikimokyklinio, priešmokyklinio, bendrojo ugdymo mokyklų ir profesinio mokymo įstaigų klasės/grupės.

2.4. Konkurso dalyviai skirstomi į 5 amžiaus grupes:

2.4.1. ikimokyklinio ir priešmokyklinio amžiaus vaikų;

2.4.2. 1-4 klasių mokinių;

2.4.3. 5-6 klasių mokinių;

2.4.4. 7-8 klasių mokinių;

2.4.5. 9-11/I-III gimnazijų klasių mokinių.

2.5. Konkurse gali dalyvauti visa klasė/ grupė ar keli jos mokiniai.

1. **KONKURSO ORGANIZAVIMAS**

3.1. Konkurso pradžia  2017 m. sausio 23 d. Konkurso pabaiga 2017 m.  kovo 26 d.

3.2. Konkurso dalyviai apie dalyvavimą konkurse privalo informuoti ugdymo įstaigoje dirbantį visuomenės sveikatos priežiūros specialistą.

3.2. Konkurso metu klasė, kuria video filmuką tema „Mano klasės mankšta“. Sukurtą filmuką iki 2017 m. kovo 19 dienos ( imtinai) pateikia Varėnos rajono savivaldybės visuomenės sveikatos biurui elektroniniu paštu:varenosvsb.stiprinimas@gmail.com arba mokykloje dirbančiam visuomenės sveikatos priežiūros specialistui. Siunčiant būtina nurodyti mokyklą, klasę ir klasės auklėtojo/ar kito mokytojo/ar specialisto vardą, pavardę, telefono numerį.

3.3. Klasės mankšta filmuojama mokyklos teritorijoje: lauke, sporto salėje, klasės patalpose ir kt.

3.4. Filmukas turi būti ne trumpesnis nei 4 minutės ir ne  ilgesnis kaip 5 minutės.

3.5. Filmukas gali būti sumontuotas iš kelių klasės mankštų.

3.6. Konkurso dalyviai, siųsdami video filmuką, sutinka, kad jų pateikti kūrybiniai darbai būtų naudojami vykdant švietėjišką sporto ir sveikos gyvensenos propagavimo veiklą publikuojami viešai visuomenės informavimo priemonėmis ( internetiniuose puslapiuose, Facebook paskyrose, Youtube kanaluose ir kt. )

1. **KONKURSO VERTINIMAS**

4.1. Konkurso dalyvių video klipus vertins ir balus skirs sudaryta komisija. Komisijos nariai, vertindami mankštą, jai skirs nuo 1 iki 10 taškų. Konkurso komisija vertins:

4.1.1. Mankštos atlikimo taisyklingumą;

4.1.2. Mankštos fizinį naudingumą;

4.1.3. Klasės pademonstruotą kūrybiškumą.

1. **BENDROSIOS NUOSTATOS**

5.1. Konkurso laimėtojai bus paskelbti kovo 26 d. Informacija bus pateikta Varėnos rajono savivaldybės visuomenės sveikatos biuro tinklapyje [www.varenosvsb.lt](http://www.varenosvsb.lt) ir Biuro Facebook paskyroje. Laimėtojai bus apdovanoti.

5.2. Dalyvavimas konkurse reiškia dalyvio sutikimą su visomis konkurso sąlygomis ir šiais nuostatais.